Awake

Το Awake είναι το τρίτο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 4 Οκτωβρίου 1994 μέσω της δισκογραφικής εταιρίας "East West".

 Οι Dream Theater επέστρεψαν στο στούντιο τον Μάιο του 1994, με σκοπό την ηχογράφηση του τρίτου τους στούντιο δίσκου. Λίγο πριν ξεκινήσει η μίξη του άλμπουμ, ο κιμπορντίστας Κέβιν Μουρ ανακοίνωσε στα υπόλοιπα μέλη του σχήματος την αποχώρηση πριν ξεκινήσει η περιοδεία του δίσκου, λόγω της έλλειψης ενδιαφέροντος από μέρους του για το είδος μουσικής το οποίο έπαιζε το συγκρότημα. Ένας από τους καλύτερους πιθανούς αντικαταστάτες ήταν ο Γιενς Γιόχανσον, ο οποίος έγινε τελικά μέλος των Stratovarius, ενώ τα μέλη των Dream Theater ήθελαν τη θέση να πάρει ο Τζόρνταν Ρούντες. Ο Ρούντες είχε υποχρεώσεις με τους Dixie Dregs και αρνήθηκε, με τα πλήκτρα του συγκροτήματος να αναλαμβάνει τελικά ο Ντέρεκ Σέρινιαν, ο οποίος είχε περιοδεύσει και ηχογραφήσει με τον Alice Cooper και τους Kiss. Το "Awake" κυκλοφόρησε στις 4 Οκτωβρίου 1994, με το εξώφυλλο του να είναι και πάλι δημιουργία του Λάρι Φριμάντλ. Αρκετές αναφορές σε στίχους ή τίτλους τραγουδιών του "Awake" υπάρχουν στο συγκεκριμένο σχέδιο, όπως το ρολόι που δείχνει στις 6:00, ένας καθρέφτης και μία αράχνη στη μέση του ιστού. Κατά την πρώτη εβδομάδα κυκλοφορίας του, ο δίσκος πούλησε 36.160 αντίτυπα στις Ηνωμένες Πολιτείες ανεβαίνοντας στο Top-40 του Billboard, ενώ μπήκε στο Top-10 στη Σουηδία και την Ιαπωνία, όπου το άλμπουμ βραβεύθηκε ως πλατινένιο. Παράλληλα, κυκλοφόρησε το σινγκλ "Lie" με το βίντεο κλιπ του να γυρίζεται σε διάφορες τοποθεσίες της Νέας Υόρκης από τα τέσσερα εναπομείναντα μέλη του συγκροτήματος, ενώ αργότερα γυρίστηκε βίντεο κλιπ και για το "Silent Man". Οι κριτικές για το άλμπουμ ήταν θετικές, με το "Allmusic" να του δίνει 4 / 5 αστέρια, το "Ultimate Guitar" 8,9 / 10 και το "Metal Archives" 93%.Η περιοδεία για την προώθηση του δίσκου ξεκίνησε με μία εμφάνιση στο "Foundations Forum" του Μπέρμπανκ, με τον Ρούντες στη σύνθεση των Dream Theater. Ο Ρούντες αρνήθηκε να συνεχίσει στην υπόλοιπη περιοδεία και έγινε μέλος του συγκροτήματος πέντε χρόνια αργότερα. Το αμερικάνικο κομμάτι της περιοδείας με τίτλο "Waking Up The World tour" ολοκληρώθηκε στις 9 Δεκεμβρίου και κατά τη διακοπή των Χριστουγέννων, ο τραγουδιστής Τζέιμς ΛαΜπρι έπαθε τροφική δηλητηρίαση βλάπτοντας τις φωνητικές του χορδές, όταν μετέβη στην Κούβα με τη σύζυγο του. Η συμβουλή του γιατρού ήταν να μην τραγουδήσει για έξι μήνες, κάτι το οποίο δεν ακολούθησε αν και κατά την ευρωπαϊκή περιοδεία αντιμετώπισε προβλήματα, χάνοντας τη φωνή του σε αρκετές συναυλίες. Επίσης, κατά το ιαπωνικό κομμάτι της περιοδείας, έγινε μεγάλος σεισμός αναγκάζοντας τους Dream Theater να ακυρώσουν μία από τις προγραμματισμένες εμφανίσεις τους και να κρατούν ενός λεπτού σιγή πριν από κάθε συναυλία, για τα θύματα του Εγκέλαδου. 1. 6:00 (Petrucci, LaBrie, Moore, Myung, Portnoy) - 5:31 2. Caught in a Web (Petrucci, LaBrie, Moore, Myung, Portnoy) - 5:28 3. Innocence Faded (Petrucci, LaBrie, Moore, Myung, Portnoy) - 5:42 4. A Mind Beside Itself: I. Erotomania (Petrucci, LaBrie, Moore, Myung, Portnoy) - 6:44 5. A Mind Beside Itself: II. Voices (Petrucci, LaBrie, Moore, Myung, Portnoy) - 9:53 6. A Mind Beside Itself: III. The Silent Man (Petrucci) - 3:47 7. The Mirror (Petrucci, LaBrie, Moore, Myung, Portnoy) - 6:45 8. Lie (Petrucci, LaBrie, Moore, Myung, Portnoy) - 6:33 9. Lifting Shadows Off a Dream (Petrucci, LaBrie, Moore, Myung, Portnoy) - 6:05 10. Scarred (Petrucci, LaBrie, Moore, Myung, Portnoy) - 10:59 11. Space-Dye Vest (Moore) - 7:29 Awake (άλμπουμ)Ιαπωνία (RIAJ Certification): Πλατινένιος Οι μουσικοί οι οποίοι ηχογράφησαν το "Awake" ήταν οι εξής: Τζέιμς ΛαΜπρι - φωνητικά Τζον Πετρούτσι - κιθάρα Κέβιν Μουρ - πλήκτρα Τζον Μιανγκ - μπάσο Μάικ Πορτνόι - τύμπανα Awake - Dream Theater | Songs, Reviews, Credits, Awards | AllMusic Dream Theater Discography list Dream Theater - Awake - Encyclopaedia Metallum: The Metal Archives